Vaše dijete možete uključiti u neke od sljedećih aktivnosti prema Vašoj procjeni:

* ulijevanje mlijeka ili čaja (uz pridržavanje čajnika i ruke učenika ili korištenje verbalnih uputa – govorite djetetu što treba napraviti, jednu po jednu uputu: Primi čajnik za ručku. Ručka nije vruća. Nećeš se opeći. Pažljivo ulij vodu u šalicu. Odloži čajnik. Promiješaj čaj.)
* doziranje pahuljica (brojite potreban broj žlica kojima dijete stavlja pahuljice u posudu)
* rezanje kruha uz vođenje ruke pridržavajući ruku učenika dok drži nož i reže, pomažući učeniku kod odgovarajućeg stiska noža prilikom rezanja kruha
* nanošenje određene količine namaza – pokazati učeniku kako pravilno držati kruh i kako ga pravilno namazati (mazanje od sredine kruha prema rubovima kruha, te skrenuti pažnju na količinu namaza koju uzima i maže)
* skrenuti pažnju na to da je nož oštar i da dijete nožem odreže kruh i nakon toga nož stavi na stol
* pripremiti stol za jelo i pribor, imenovati pribor (prema sličicama u prilogu)
* pospremiti stol, obrisati stol ili sudjelovati u pranju i brisanju posuđa
* sve što dijete radi, neka govori – Vi mu budite govorni model

na primjer:

Žlicu stavljam s desne strane.

Ulijevam mlijeko u šalicu.

Voda za čaj je vruća. Trebam paziti da se ne opečem.

Ako se opečem, stavit ću ruku ispod hladne vode.

Nož je oštar. Trebam paziti da se ne porežem.

Ako se porežem, isprat ću ranu vodom i staviti flaster.

* možete se poslužiti sličicama koje dijete treba imenovati (dokumet: Pribor za jelo)